Jennifer Lawrence meni naimisiin
20.10.2019 klo 9:47
Hulppeata hääjuhlaa vietettiin lauantaina Rhode Islandilla.
Videolla Jennifer Lawrence ja Cooke Maroney nauttivat illallista New Yorkin West Villagessa sijaitsevassa King Italian -ravintolassa lokakuussa 2019. Backgrid USA
Näyttelijä Jennifer Lawrence, 29, asteli vihille newyorkilaisen taidegalleristi Cooke Maroneyn, 34, kanssa lauantaina. Maroney on pitänyt mediassa matalaa profiilia, sillä hän ei ole julkisuudenhenkilö. Pariskunnan seurustelusta uutisoitiin ensimmäisen kerran kesällä 2018. Kihloihin pari meni helmikuussa.
Jennifer Lawrence on nyt vaimo. Hänen hääpuvustaan ei ole toistaiseksi julkaistu kuvia. AOP
Cooke Maroney ja Jennifer Lawrence olivat viime syksynä jääkiekkomatsitreffeillä Madison Square Gardenissa. AOP
Julkkiksia kuhisseita, 150 vieraan häitä on vietetty tarkoin turvajärjestelyin varjellussa merenrantahuvilassa Rhode Islandin Newportissa, People uutisoi. Pariskunnan juhlia varten vuokrattu tyylikäs huvila on valmistunut jo vuonna 1894. Lehden mukaan Lawrencen hääpuku oli muotitalo Diorin luomus.
Näyttelijä Emma Stone ikuistettiin paparazzikuviin saapumassa hääjuhlaan. AOP
Näyttelijä Sienna Miller ikuistettiin paparazzikuviin saapumassa hääjuhlaan. AOP
Lehtitietojen mukaan juhlahumussa mukana ovat olleet muun muassa Emma Stone, Kris Jenner, Sienna Miller, Adele, Ashley Olsen, Amy Schumer ja Cameron Diaz.
Pariskunta ei ole mehustelut suhteellaan mediassa. He haluvat suojella yksityiselämäänsä. Kummallakaan ei esimerkiksi ole Instagram-tiliä.
Lawrence kehui kesäkuussa kumppaniaan ”mahtavimmaksi ihmiseksi, kenet olen koskaan tavannut”.
Lawrence kehui miestään Catt Sadlerin podcastissa ja iloitsi naimisiin menemisestä.
Sisäpiirilähteen mukaan pariskuntaa yhdistää etenkin kiinnostus taiteeseen ja kulttuuriin.
Lawrencesta tuli 20-vuotiaana kaikkien aikojen toiseksi nuorin naisnäyttelijä, joka on saanut Oscar-ehdokkuuden parhaasta naispääosasta. Hän oli ehdolla Winter’s Bone -elokuvan roolistaan. Parhaan naispääosan Oscar-pystin hän pokkasi vuoden 2012 draamakomediasta Unelmien pelikirja. Lawrence muistetaan myös Katniss Everdeenin roolista Nälkäpeli-elokuvasarjassa.